Byla C‑105/13

P. J. Vonk Noordegraaf

prieš

Staatssecretaris van Economische Zaken

(College van Beroep voor het bedrijfsleven prašymas priimti prejudicinį sprendimą)

„Žemės ūkis — Bendra žemės ūkio politika — Bendrosios išmokos schema — Reglamentas (EB) Nr. 73/2009 — 34, 36 ir 137 straipsniai — Teisės į išmokas — Apskaičiavimo bazė — Priemokos už ūkininko referenciniu laikotarpiu laikomus galvijus ir turimus žemės sklypus — Dalinis žemės ūkio paskirties sklypų ploto nustatymo tvarkos pakeitimas — Reikalavimus paramai gauti atitinkančių hektarų skaičiaus sumažinimas — Ūkininko paraiška sumažinti teisių į išmokas skaičių ir padidinti jų vieneto vertę — Reglamentas (EB) Nr. 796/2004 — 73a straipsnio 2a dalis — Priimtinumas“

Santrauka – 2014 m. birželio 5 d. Teisingumo Teismo (pirmoji kolegija) sprendimas

Žemės ūkis – Bendra žemės ūkio politika – Tiesioginės paramos schemos – Bendrosios taisyklės – Bendrosios išmokos schema – Teisių į išmokas nustatymas – Atsižvelgimas į valdos plotą – Pareiga perskaičiuoti, kai plotas buvo nustatytas neteisingai

(Tarybos reglamento Nr. 73/2009 137 straipsnis; Komisijos reglamento Nr. 796/2004, iš dalies pakeisto Reglamentu Nr. 380/2009, 73a straipsnio 2a dalis)

Reglamento Nr. 796/2004, nustatančio išsamias kompleksinio paramos susiejimo, moduliavimo ir integruotos administravimo ir kontrolės sistemos, numatytų reglamentuose Nr. 1782/2003 ir Nr. 73/2009, ir kompleksinio paramos susiejimo, numatyto Reglamente Nr. 479/2008, iš dalies pakeisto Reglamentu Nr. 380/2009, 73a straipsnio 2a dalis turi būti aiškinama taip, kad ūkininko teisės į išmokas turi būti perskaičiuojamos, jei iš pradžių nustatant šio ūkininko teises į išmokas jo referencinė suma, remiantis tuo metu atitinkamoje valstybėje narėje taikoma žemės ūkio paskirties sklypų ploto nustatymo tvarka, buvo padalyta iš pernelyg didelio hektarų skaičiaus. Reglamento Nr. 73/2009, nustatančio bendrąsias tiesioginės paramos schemų [sistemų] ūkininkams pagal bendrą žemės ūkio politiką taisykles ir nustatančio tam tikras paramos schemas [sistemas] ūkininkams, iš dalies keičiančio reglamentus Nr. 1290/2005, Nr. 247/2006, Nr. 378/2007 ir panaikinančio Reglamentą Nr. 1782/2003, 137 straipsnis netaikomas darant korekciją pagal Reglamento Nr. 796/2004 73a straipsnio 2a dalį.

Iš tikrųjų, jei kompetentingos valdžios institucijos atsižvelgė į kraštovaizdžio elementus, kaip antai šlaitus, kelius ir griovius, kad nustatytų ūkininko turimus žemės ūkio paskirties sklypus, darytina išvada, kad jam suteiktų teisių į išmokas skaičius buvo „neteisingas“, kaip tai suprantama pagal minėto 73a straipsnio 2a dalį. Darytina prielaida, kad atitinkamas ūkininkas pagrįstai negali aptikti tokios klaidos, nes ji yra tiesioginė nacionalinių kompetentingų institucijų taikomos taikomo metodo pasekmė. Be to, kadangi Reglamento Nr. 73/2009 137 straipsnio 1 dalimi dėl su teisiniu saugumu susijusių priežasčių siekiama apsaugoti sąžiningus ūkininkus, kuriems nepagrįstai buvo pervestos išmokos, o ne nubausti ateityje ūkininkus, kuriems buvo skirtas per didelis teisių į išmokas skaičius, Reglamento Nr. 796/2004 73a straipsnio 2a dalis nepatenka į jos taikymo sritį.

(žr. 47, 49–51, 54, 55, 59 punktus ir rezoliucinę dalį)

Byla C‑105/13

P. J. Vonk Noordegraaf

prieš

Staatssecretaris van Economische Zaken

(College van Beroep voor het bedrijfsleven prašymas priimti prejudicinį sprendimą)

„Žemės ūkis — Bendra žemės ūkio politika — Bendrosios išmokos schema — Reglamentas (EB) Nr. 73/2009 — 34, 36 ir 137 straipsniai — Teisės į išmokas — Apskaičiavimo bazė — Priemokos už ūkininko referenciniu laikotarpiu laikomus galvijus ir turimus žemės sklypus — Dalinis žemės ūkio paskirties sklypų ploto nustatymo tvarkos pakeitimas — Reikalavimus paramai gauti atitinkančių hektarų skaičiaus sumažinimas — Ūkininko paraiška sumažinti teisių į išmokas skaičių ir padidinti jų vieneto vertę — Reglamentas (EB) Nr. 796/2004 — 73a straipsnio 2a dalis — Priimtinumas“

Santrauka – 2014 m. birželio 5 d. Teisingumo Teismo (pirmoji kolegija) sprendimas

Žemės ūkis — Bendra žemės ūkio politika — Tiesioginės paramos schemos — Bendrosios taisyklės — Bendrosios išmokos schema — Teisių į išmokas nustatymas — Atsižvelgimas į valdos plotą — Pareiga perskaičiuoti, kai plotas buvo nustatytas neteisingai

(Tarybos reglamento Nr. 73/2009 137 straipsnis; Komisijos reglamento Nr. 796/2004, iš dalies pakeisto Reglamentu Nr. 380/2009, 73a straipsnio 2a dalis)

Reglamento Nr. 796/2004, nustatančio išsamias kompleksinio paramos susiejimo, moduliavimo ir integruotos administravimo ir kontrolės sistemos, numatytų reglamentuose Nr. 1782/2003 ir Nr. 73/2009, ir kompleksinio paramos susiejimo, numatyto Reglamente Nr. 479/2008, iš dalies pakeisto Reglamentu Nr. 380/2009, 73a straipsnio 2a dalis turi būti aiškinama taip, kad ūkininko teisės į išmokas turi būti perskaičiuojamos, jei iš pradžių nustatant šio ūkininko teises į išmokas jo referencinė suma, remiantis tuo metu atitinkamoje valstybėje narėje taikoma žemės ūkio paskirties sklypų ploto nustatymo tvarka, buvo padalyta iš pernelyg didelio hektarų skaičiaus. Reglamento Nr. 73/2009, nustatančio bendrąsias tiesioginės paramos schemų [sistemų] ūkininkams pagal bendrą žemės ūkio politiką taisykles ir nustatančio tam tikras paramos schemas [sistemas] ūkininkams, iš dalies keičiančio reglamentus Nr. 1290/2005, Nr. 247/2006, Nr. 378/2007 ir panaikinančio Reglamentą Nr. 1782/2003, 137 straipsnis netaikomas darant korekciją pagal Reglamento Nr. 796/2004 73a straipsnio 2a dalį.

Iš tikrųjų, jei kompetentingos valdžios institucijos atsižvelgė į kraštovaizdžio elementus, kaip antai šlaitus, kelius ir griovius, kad nustatytų ūkininko turimus žemės ūkio paskirties sklypus, darytina išvada, kad jam suteiktų teisių į išmokas skaičius buvo „neteisingas“, kaip tai suprantama pagal minėto 73a straipsnio 2a dalį. Darytina prielaida, kad atitinkamas ūkininkas pagrįstai negali aptikti tokios klaidos, nes ji yra tiesioginė nacionalinių kompetentingų institucijų taikomos taikomo metodo pasekmė. Be to, kadangi Reglamento Nr. 73/2009 137 straipsnio 1 dalimi dėl su teisiniu saugumu susijusių priežasčių siekiama apsaugoti sąžiningus ūkininkus, kuriems nepagrįstai buvo pervestos išmokos, o ne nubausti ateityje ūkininkus, kuriems buvo skirtas per didelis teisių į išmokas skaičius, Reglamento Nr. 796/2004 73a straipsnio 2a dalis nepatenka į jos taikymo sritį.

(žr. 47, 49–51, 54, 55, 59 punktus ir rezoliucinę dalį)